"என்றுமிதைக் கண்டறியோம் கேட்டோ மில்லை" என்றுரைத்தார் எல்லோரும்! அமைச்சன் சொல்வான்;  "ஆனையூர் தனில்வந்தோம் இவ்வி டத்தில் அப்பூதம் வாராத தென்ன? நாமும் பானையினைத் தலைகவிழ்த்துச் செய்த தைப்போல் பகைவர்களும் ஒருபூதம் செய்தார் போலும்! ஏனிதற்கு நாமஞ்ச வேண்டும்?" என்றான். இதற்கிடையில் அமைச்சன்மகன் நீலன் என்பான் தேனிதழாள் நீலியிடம் பெற்ற நல்ல செய்திகளில் சிலசொல்ல அங்கே வந்தான். இயல் 70      இங்கு வந்த நீலன் நரிக்கண்ணனை அஞ்சாதிருக்கச்     சொல்கின்றான்.   "பூதத்துக் கஞ்சுவதோ வேந்தே? அஃது, பொய்ப்பூதம்! ஆள்கொண்டு செய்த பூதம்!